Levél Pálinkás József Kormánybiztoshoz

Az Academia Europaea tagjaiként, mint tagtársunknak írunk Önnek az OTKA (Országos Tudományos Kutatási Alapprogramok) státuszában hamarosan beálló változások kapcsán. Az OTKA a magyar kutatói társadalom megelégedésre csaknem 30 éve működő, az alapkutatásokat finanszírozó autónom pályázati rendszer, amely 2015. január elsején mint önálló intézmény (jogutóddal) megszűnik, a létrejővő Nemzeti Kutatási, Fejlesztési és Innovációs Hivatalnak válik részéve. A koncepció Öntől származik, és a hamarosan felálló Hivatalnak is nagy valószínűséggel Ön lesz az elnöke.

Míg az egységes hazai kutatás-fejlesztési, innovációs szervezet létrehozása előrelépésként értékelhető, az OTKA függetlenségének megszűnése nagy aggodalommal töltötte el a kutatói társadalmat, a Magyar Tudományos Akadémia osztályai és tagjai is megfogalmazták fenntartásaikat. Fokozta az átalakítással kapcsolatos aggodalmakat az, hogy a törvényjavaslat illetve a koncepció kidolgozása során a tudomány szervezeteivel való konzultációkra nem került sor.

Valamennyien egyértünk abban, hogy az OTKA kíváló hagyományainak folytatódniuk kell. Ezt a kíválóságot nem csak mi állítjuk, hanem ez a summázata a nagytekintélyű európai tudományos szervezet, a European Science Foundation (ESF) november hatodikán közzétett igen alapos, minden részletre kiterjedő felmérésnek is. Ennek egyik megállapítása: „*az OTKA a magyar pályázati rendszer koronaékszere, professzionálisan működő kutatási alap, eljárásrendje megfelel a legmagasabb nemzetközi normáknak. Folyamatosan fejlődött, és magától értetődő, hogy ennek így is kell lennie a jővőben*.” Hogy ez a jővőben is így legyen abban óriási tagtársunk felelősége, hiszen az ESF által kiemelt másik érték, a függetlenség, nem marad meg.

Ahhoz, hogy az alapkutatások megfelelő támogatottsága megbecsült érték maradjon, a leendő szervezetnek meg kell szereznie a kutató társadalom bizalmát. Véleményünk szerint ezt az szolgálja a legjobban, ha kormánybiztos úr, a leendő hivatal elnöke elkötelezi magát amellett, hogy néhány éven belül a szervezet újabb nemzetközi szintű értékelését végezteti el. Erre legalkalmasabbnak az látszik, ha felkéri az ESF-t, hogy a Hivatalt, illetve annak az OTKA-nak megfeleő részét két vagy három év múlva hasonló alapossággal mérje fel, és ezt a felmérést tegye közzé.

Mivel fontos közügyben írunk, levelünket nyilvánosságra hozzuk.

Üdvözlettel,

Nagy László

Tompa Péter

Sarkadi Balázs

Váradi András

az Academia Europaea tagjai